Doložka finančných, ekonomických, environmentálnych vplyvov, vplyvov na zamestnanosť a podnikateľské prostredie

I.	Vyčíslenie dopadov na štátny rozpočet a verejné financie

Návrh má dopad na štátny rozpočet. Ministerstvo školstva SR (po realokácii výdavkových titulov) poskytne 170 000 000 Sk účelovo určených pre Slovenský zväz ľadového hokeja na zabezpečenie investičnej a projektovej prípravy výstavby viacúčelovej športovej haly pre potreby zadávateľa – Ministerstva školstva SR. Zároveň Ministerstvo školstva SR (po realokácii výdavkových titulov) použije najviac 30 000 000 Sk účelovo určených na úhradu služieb spojených so zhodnotením právnych, finančných a technických aspektov a s projektovým a právnym zabezpečením procesu výberu súkromného partnera (koncesionára) pre realizáciu projektu viacúčelovej športovej haly. Ministerstvo financií SR po dosiahnutí nadpríjmov v rozpočte na rok 2008 zabezpečí refundáciu týchto výdavkov Ministerstvu školstva SR.

II. 	Odhad dopadov na životné prostredie

	Návrh nemá priamy vplyv na životné prostredie.

III. 	Odhad dopadov na zamestnanosť

	Návrhom nevznikajú nové pracovné príležitosti.

IV. 	Odhad dopadov na podnikateľské prostredie

	Návrh nemá negatívny vplyv na podnikateľské prostredie.